ગુજરાતના પ્રસિદ્ધ ગીર અભયારણ્યની જેમ અમરેલીના ધારી અને આસપાસના વિસ્તારમાં ગેરકાયદે રીતે હોટલ, રેસ્ટોરન્ટ અને અન્ય કમાણીના સ્ત્રોત ઉભા કરી ન્યુ ટુરીઝમ ઝોન વિકસાવવાના રાજય સરકારના નિર્ણયથી સિંહોના અસ્તિત્વ અને સ્થાનિક પર્યાવરણ સામે ગંભીર જોખમ ઉભું થવાની દહેશત વ્યકત કરતા એક પત્રના આધારે ગુજરાત હાઇકોર્ટે સુઓમોટો રિટ દાખલ કરી હતી. જસ્ટિસ અકીલ કુરેશી અને જસ્ટિસ જે.બી.પારડીવાલાની ખંડપીઠે ગીર સેન્કચુરી કે તેની નજીકના વિસ્તારમાં આ પ્રકારે કમાણીના સાધન તરીકે અભયારણ્ય ક્ષેત્રને અસર કરતા આવા હોટલ, રેસ્ટોરન્ટ અને ફાર્મ હાઉસને ઉત્તેજન આપવા મુદ્દે ભારે નારાજગી વ્યકત કરી હતી અને આ મામલે કેન્દ્ર અને રાજય સરકારને નોટિસ જારી કરી તેમની પાસેથી ખુલાસો માંગ્યો છે.